정조 20년
館學儒生生員李光憲洪樂膺尹景儀李在修李永老李惟命沈應奎閔致福徐兢修兪漢寔李志淵金鐮李羲益沈存之申頤朝趙學春任履周徐稷修李經九申錫耇徐淇修韓用成尹致野魚用恒李韶九沈繼之尹時東李舒柳諫趙民和徐有行金載駿洪達榮尹浣安棨金啓河張志憲尹善大尹義植金碩鉉李益沈能百金鑢沈魯巖李在誠尹象烈李命熙李寅默金厚淵徐有望韓喆裕韓兢裕金命淵金會淵李潮南象一尹日葵姜大鎭洪範龜申百祿沈能岳朴宗慶趙學駿曺鴻振李薰徽李昞源閔師膺金魯奎安榮魚用升南鼎寬柳聖淵梁性默朴道采朴兼進李述明韓重謇朴弘源李復性金致均金文欽李需光李光顯鄭錫猷鄭錫休金道曾李復心鄭在章天命翊朴文昊韓象洪李脩演金國鉉林昌鎭林星鎭兪孟柱李頌林義謙鄭經煥廉聖老洪秉寀李義用玄膺祚崔在鉉南益裕南學中尹鵬逵姜守睦蔡義重趙煐李永甲李顯周安周彬金煥奎任興源兪益柱趙相羽崔弘岱李振玉高克明趙匡修朴宗珩進士沈允之洪準源沈來永李魯益徐有聲徐鐸修李後秀李壽淵金履會李羲斗李源成兪台柱金祖淵洪祐淵權丕應李種祐洪益聞朴宗維權燁沈徽永柳諶洪志爕洪秀俊趙毅淳李顯龍趙經鎭沈魯崇李儒冕鄭祐榮趙宅謙李敎明安光集安光宇尹孝植尹仁植洪鼎簡沈能植沈學之李義榮朴盈源趙學榮李普漢趙宗鎭李翼榮權馥尹𥤌李朝鉉李亨會金炳翼金重淳宋文會權中敏李謙中鄭國輝尹匡烈南泰善許明吳燧李澤黃明漢申在明尹勉純李英玉李鎭華尹璿東沈鍈任得常鄭載遠李翼玄承祚沈翼賢李世述沈鍒金義鎭尹之敬李金聖球趙奎采韓度裕沈能泰尹行慶尹行澈姜鳳周崔楨勳李中鎭洪履黿沈性浩李光輔趙道宇車宜轍蔡顯國宋文顯沈玉賢金世基趙晉和李義彬李道永柳說李箕采李穎沈尙泰朴綺壽洪秉鉉金履源朴聲漢朴履默沈曅朴長鉉朴道敏金泰鍾韓毅鎭嚴喆許趙鉐李以錫李禮曾任壽益崔弘岳成亨默李鎭金匡炅洪聖肇宋啓馨幼學李正豐金陽淳李箕樂李正紳尹淳基李昌植洪集圭洪秉一宋光永洪勝圭沈遵洪穉圭洪致聞李海應尹致翼兪星柱尹致厚兪翼柱尹濡兪羲柱尹行敦兪秉柱尹潚金鼎淳鄭緯煥李儒祜鄭翊煥李儒祜兪漢守沈能進尹勉縝沈能喆李晦祥沈能定李顥采沈能烈洪樂鎭沈能遜李度一沈能述具光錫李秉初金喆遠李一初洪秉升尹之鍾洪秉恒李鼎老金亨遠李鼎耇朴宗復李元植朴宗薰林斗鎭林啓漢林可鎭李發源李象峻尹致敬李龜峻愼光欽尹致鼎金基中李文載金基弘金元善閔靖顯金基敍金用善金基有閔翊顯金重善鄭觀綏林鼎烈鄭福綏閔䤧洙吳宗耆尹東斗李漢翼朴永源朴宗衡朴宗權李永觀李益秀沈樂賢趙啓煥李厚夔李秉溫李奎源沈鐻崔秀俊李周鼎李胄吳衡秀具命益權潚朴宗稷曺錫九具命龍曺定振崔炳遠黃仁素具命說金濟根李鳴九金有根南駿行金文根金炳常金頤淳趙洛源金善根朴豐鉉權度應李用九宋鎭圭趙秉圭金炳斗李初九權中泰金炳元李正殷南駿聲金學淳魚在祺柳仁根金可淳尹源鎭康濟臣韓夢奎文克明鄭亮翰林義鎭李長燁趙德履朴慶著文經表尹德年李馡鄭翼邦朴升用徐璟淳孔胤升桂馨茂朴思彦金載成任弘迪申厚祿崔漢翼洪仁爕李稷秀李晉懋沈至永柳世顯李慶駿愼宜錫兪鉉吉徐能輔李魯任趙德涵徐鳳輔趙學謙李寅溥趙學儉閔毅顯李端祜尹大東鄭世禎朴宗琬徐公輔金定根李應淵李源昌李鎭崙李永健金履秀李止淵洪茂爕申儀顯金正柱申錫耆李憲周徐有執金𨩿趙雲會沈憲祖趙雲緖李義定金鎔徐膺修朴齊星洪世榮徐有幹韓用鏶朴齊尙韓用鉉李度明徐有積李敦膺金魯益李度誠尹致謙尹行心柳之和成載學金澈淳任爚金在源李顯膺沈宜憲柳本藝白東逵李允翼尹學鎭申淳李周亨沈裕白孝鎭洪濟榮金載龜李栴李顯相金鏐沈宜敬沈能基李復元張錫文尹致元沈宜秉金基晩尹致升李鉉尹頤鉉李鎭嵩李東奎任轍常林尙遠李鎭泰尹鼎鉉柳運承李惟采愼宜學李顯慶趙在益柳季麟金益耜金尙蘭金德允李日葵金世忠張灝李學葵朴東洽金鳳仁趙匡鎭沈允永金懋淳權璡黃基協朴致五朴泰命李鍾正呂仁永柳宅均李基憲李奎緖徐直輔李昌緖金守根趙文性李宗秀李寅頊韓用一李魯巖金錫禧金䥐朴頤浩金錅朴昌浩金元喜朴文浩白東雨朴履浩申光誨朴氣浩申光淵李益會沈能愈韓容鼎李粹淵金載命李魯應鄭載均李維綱韓用弼李魯榮李章慶沈鈁李英顯李憲琦洪秉直李台升魚在璿李孝明洪秉喆金魯廣宋祥來宋顯載李元坤魚在瓚金李海謙李李太容李好謙洪惠爕金義協李廷秀李相遠李壧金取源李日憲沈能憲申澓吳善容許溎沈能遠兪漢宅李英翼李憲百沈鋧沈明之沈能靖趙最淳趙鎭鼎趙鍾淳沈命永李錫初李海平金晩喜李民初呂善質白咸鎭鄭鋗金魯應白觀鎭趙徹永趙錫仁李儒晩李會慶申夔朝李鍾運李廷觀吳泰儉李度中鄭時綏崔之顯閔景淹李敬信崔奎顯李維成李廷俊崔台顯許鎜兪晩柱趙台夔韓匡鼎朴鍾九洪禹錫徐萬修李吉淵徐有穀朴周源徐有恂朴宗傳金履憲朴山壽洪樂秀沈能種李延溥李在明趙在祐李延保沈能秀韓象默兪稷柱南養來金履綱李寧載李恕淵李成集李鍾李泰元孟文遠李好明趙咸永沈公益金履鏽趙瀷徐象輔李東師具廉李一容沈春永柳煥昇李敎憲黃基瓚李在憲金濟民金履實沈纘鎭沈兢之洪奎沈能問洪南爕申緝申在俊林蓍協張鉉禹李海觀李墷沈能愚韓用錡尹致正朴和喆李珩尹久東方致矩沈能潤李集運朴基宏朴應鉉權大應朴基容李羲平徐殷輔李羲升李執李羲準徐沃修李李羲肇徐格修具英爕權漢龍韓用鎭韓在衡李永保朴潞壽洪益友趙學濂李寬溥趙學點趙在昉趙學順尹養善趙在奎金鍾眞趙在曙李龜錫趙在斗韓用紀趙在箕李永觀宋男圭申弘善金履尹申友善趙學元李在健沈毅鎭李汲李羲萬黃仁緝黃基善金觀淳李東獻尹相烈李源順張錫漢李奎瞻李基栽李象會李基培趙在翼趙昶李基恢吳泰元李永初李穆源李度衡朴齊華尹永明愼昌烈申慤金春根金基協申錫龜金性淵金初淳李濟應洪祖淵李默金敬淵洪胄淵朴宗漢金魯鍾李義獻吳相夏洪栴趙庭和李集老吳敏常申在榮徐遠輔吳敍常李勉厚洪秉好吳澈常朴宗儀申在南李成九朴宗侃吳徽常李集壽沈宜稷洪起爕朴冕源李集周沈宜定申在實李魯憲鄭東晏李鼎寬許鎏閔永吉李廷胤李鼎完安翊良李海晶安聖瞻李相遜安在默李得慶李魯端金秀淵吳至常李羲溫李道在閔永爀李羲年李大在李羲蓍黃仁懋權中倫李義龜黃仁憲權中敎朴時協權中敬鄭世喬李維城金鼎煥李紀城徐有儼李文五崔學灝徐有儀李燧李義人洪秉健兪漢敎沈魯賢趙顯胄徐京輔徐台輔尹圭東申在俊尹慕東權瑞應等疏曰伏以臣等日昨以文靖公臣金麟厚從祀文廟之請博採輿誦合辭連章而誠薄言短實不足以闡麟厚倡正學之功贊聖上修斯道之化聚首惶愧攢手顒俟及伏承聖批下者一札十行反復溫諄宰制乎義理之精審察乎典禮之重殆若面命而耳提燭昏而牖迷臣等雙擎九頓激感隕越固當退待成命不宜更事煩瀆而第伏念尊大賢盛節也躋聖廡大禮也以盛節而擧大禮以之以靖世道而正士習卽是今日之一大機也臣等遂不得不不避僭踰之罪更以曠典之不可不亟擧師敎之不可不克明世道士習之不可不丕變丕回者玆又仰塵於黈纊之下惟聖明少垂察焉嗚呼金麟厚之道學文章事功節義我殿下旣已洞見其大原而發前人之所未發者臣等固無容妄加蠡測復陳蕘說而惟恐時代寖遠民志易晦乃敢以得之於方策者復陳其一二焉麟厚天分絶高見解獨造不資師承默契道體尋孔朱相傳之統振羅麗旣墜之文一內外顯微而其本則誠也貫動靜知行而所主者敬也而至於道器上下之辦則會其極而析造化之妙理氣四七之說則折其衷而洞性命之本以精密積厚之工臻廣大高明之域而英華粹盎表裏灑落天然有沂水庭翠底氣像者麟厚之道學也多積博發著以爲文範圍于魯論規模于曾傳以尙書灝噩之體法鄒聖發越之音而究竟乎考亭鼓潤乎濂溪造詣之深發前聖之蘊措辭之妙盡事物之情精義著見一經一緯而其於詩根於風雅參以騷選樂而不淫憂而不傷理性靈而涵道德有可以升歌郊廟咸諧神人者麟厚之文章也天地中間知有紫陽尊正學於旣晦則必信紫陽尋遺緖於將墜則必主紫陽上接乎孔夫子正脈使斯文大一統之義復明於吾東雖末學後生亦能知誦法紫陽標準紫陽千古相承之心法學術不復爲天下裂者實是麟厚之力也雖其利澤不究于當世而繼往開來之功果不在紫陽下者麟厚之事功也察盈虛消長之理明樂行憂違之誠知幾其神遯世無悶山中竟夕之哭隱痛冞深篇上寄意之詞苦心靡悔貞不見迹媺能全節終能爲乙巳之完人孝陵之純臣先正臣宋時烈所謂以一心而函三才造化之妙以一身而任萬世綱常之重者麟厚之節義也噫今以麟厚之賢追配夫子之廟者公議有在百世宜徵而職以麟厚生而隱德韜光歿而世遠言湮士少闡揚之功人無擔着之論于以因循式至于今不免爲二百年不遑之典矣洪惟我殿下以堯舜文武之聖有堯舜文武之位君臨八域師表萬世攬君綱則辨淑慝於衮鉞之下行師敎則視寰宇於亟丈之間言而爲天下法行而爲天下則接統于洙泗集成于伊洛事有關於吾道斯文則剖柝蘊奧提撕愚蒙囿一世而薰德沐化矣及夫三先正竝躋之請先擧麟厚一人特頒恩言牖誨于寧凡今日君事我殿下師事我殿下者擧若發蒙而醒夢披雲而覩天孰不仰大聖人大中至正之見出尋常萬萬也臣等雖甚愚騃自承是敎信之如四時奉之若蓍龜盛禮之擧指日爲期而顒俟有日成命尙遲昨又叫閽兪音未下嗚呼麟厚之賢臣等之所未能盡知而殿下已知之單擧之議臣等之所未及先發而殿下已發之而獨於腏祀之禮則尙此未擧臣等之徊徨悶鬱固不可勝言而況今靖世道而正士習實不可一日少忽而其所以靖之正之者亶在此腏祀一擧何者噫今之士大夫之名義風節掃地久矣頹敗無餘喧豗成習以至於邪說恣行殆莫之遏焉我殿下單擧文靖之敎闡發精微斟酌典禮可謂建天地而不悖質鬼神而無疑而乃有一種背馳之議橫生於冠儒服儒之列至以將順之義歸之迎合之科必欲角勝而沮敗而後已嗚呼世道之滔溺士習之乖誤至於此極有識之憂虞庸有其已在今闢廓彈壓之道尤不宜少或虛徐此臣等所云亟擧大禮爲矯世救俗之一大機者也伏願殿下特命攸司遄擧文靖公臣金麟厚從祀文廟之典使邪說自熄正論大行上以明聖上之盛德下以定斯文之大統不勝幸甚臣等無任云云答曰省疏具悉重愼之意前批及之爾等退修學業